Zou (Benin)

Zou on yksi Beninin kahdestatoista departementista. Se saa nimensä Zoujoesta, joka kulkee läpi departementin ja virtaa sen jälkeen Atlanttiin maan eteläosassa. Suurin osa, 91 prosenttia väestöstä on foneja, kun taas aja-kansa muodostaa neljä prosenttia ja jorubat kolme prosenttia väestöstä. 

Vuoden 2013 väestönlaskennassa departementin väkiluku oli 851 580, joista 407 030 oli miehiä ja 444 550 naisia. Naisten osuus oli 52,20 prosenttia. Maaseudulla asui väestöstä 67,00 prosenttia, kun taas kaupunkien osuus väestöstä oli 33,00 prosenttia. Työvoiman osuus departementin väestöstä oli 275 249 joista 50,10 prosenttia oli naisia. Kotitalouksia, joissa ei ollut koulutusta oli 60,70 prosenttia ja talouksien osuus, joissa oli kouluikäisiä lapsia oli 72,90 prosenttia.

 Maantiede 
vasen|pienoiskuva|200x200px|Edmond Fortier, Juhla Abomeyssa. ennen 1918.
Zoulle on ominaista tasangot, jotka vaihteleva 20–200 metrin korkeudella merenpinnasta. Tasankoja jakavat Zou- ja Kauffojokien laaksot pohjoisesta etelään. Ouemejoen sivujoki Zou kulkee makunnan läpi. Yhdessä muiden departementtien kanssa Zoun alue muodostaa Ouemen valuma-alueen.

 Hallinnollinen jako 
pienoiskuva|left|Zoun piirikunnat.
Zou jaettiin vuonna 1999 sen pohjoisalueelle perustetun Collinesin departementin kanssa. Zoun pääkaupunki on Abomey. Zou on jaettu yhdeksään piirikuntaan: 

 Abomey 
 Agbangnizoun 
 Bohicon 
 Cové 
 Djidja 
 Ouinhi 
 Za-Kpota 
 Zangnanado 
 Zogbodomey.

 Lähteet 

 Aiheesta muualla 

Luokka:Beninin departementit